Па-святочнаму ўпрыгожаную імправізаваную сцэну ўстроілі каля будынка былой школы. Усё было прадумана і старанна падрыхтавана: аформлена выстаўка народных промыслаў, падабрана музычнае суправаджэнне, запрошаны госці і артысты, вялася відэаздымка. Загадзя былі згатаваны стравы народнай кухні – крывянкі, ватрабянкі, каўбасы, булкі на розны густ і смак. Тут жа пякліся аладкі, варылася юшка. Усё гэта прапаноўвалася гасцям свята за сімвалічную цану “Хто колькі дасць”.